

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 604-01/24-03/1

URBROJ: 2177-1-01/01-24-6

Požega, 18. rujna 2024.

Na temelju članka 7. stavka 2. Odluke o stipendiranju darovitih učenika srednjih škola (Službene novine Grada Požege, broj: 3/14., 15/14. – ispravak, 18/15. i 18/19.) i Odluke o broju stipendija i novčanom iznosu stipendije u školskoj godini 2023./2024. za darovite učenike srednjih škola, KLASA: 604-01/23-03/1, URBROJ: 2177/01-05/03-23-4, od 18. rujna 2024. godine, Gradonačelnik Grada Požege raspisuje

JAVNI NATJEČAJ

za dodjelu stipendija darovitim učenicima srednjih škola za školsku godinu 2024./2025.

1. Grad Požega dodijelit će u školskoj godini 2024./2025. ukupno 10 stipendija u iznosu od 70 eura, kroz devet mjesečnih rata darovitim učenicima srednjih škola koji imaju prebivalište na području grada Požege (u nastavku teksta: učenici).

Korištenje stipendije odobrava se od 1. rujna 2024. godine.

II. Pravo sudjelovanja na javnom natječaju imaju učenici koji:

- su redoviti učenici 2. - 4. razreda srednje škole

- imaju prebivalište na području grada Požege najmanje 5 godina

- imaju prosjek ocjena najmanje 4,50

- su državljani Republike Hrvatske.

III. Prijavitelji su uz prijavu na javni natječaj dužni priložiti:

- uvjerenje o prebivalištu (ne starije od 3 mjeseca)

- presliku rodnog lista

- presliku domovnice

- uvjerenje (potvrdu) obrazovne ustanove o ostvarenom prosjeku ocjena i upisu u sljedeću školsku godinu

- dokaz o sudjelovanju na natjecanjima u znanju u organizaciji nadležnog ministarstva (uz uvjet da je istima prethodilo gradsko natjecanje) za županijsko, međužupanijsko i međunarodno natjecanje, u školskoj godini koja prethodi natječaju

- dokaz za osvojeno 1., 2. ili 3. mjesto na županijskom, međužupanijskom, državnom ili međunarodnom natjecanju u znanju, u školskoj godini koja prethodi natječaju

- potvrdu o usporednom pohađanju druge srednje škole.

IV. Prijava na javni natječaj za dodjelu stipendije koja je nepravovremena, nepotpuna ili ne sadrži potrebnu dokumentaciju – neće se uzeti u razmatranje.

V. Prijava na javni natječaj s potrebnom dokumentacijom dostavlja se u roku petnaest (15) dana od dana objave javnoga natječaja u javnom glasilu, na adresu: „Grad Požega - Povjerenstvo za stipendiranje darovitih učenika“, Trg Sv. Trojstva 1, 34000 Požega.

VI. Ovaj javni natječaj objavit će se u tjedniku Kronika požeško-slavonska 19. rujna 2024. godine, na internetskoj stranici Grada Požege ([www.pozega.hr](http://www.pozega.hr) ), te na oglasnoj ploči Grada Požege, a rok za prijave je 15 dana od dana objave natječaja, odnosno od 20. rujna do 4. listopada 2024. godine.

GRADONAČELNIK

dr.sc. Željko Glavić, v.r.